Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 1 Pv 29/15/5508	Ružomberok, 3.6.2015
EEČ : 2-42-63-2015

U Z N E S E N I E

Trestná vec:	obvinený XXXXX  
Prečin:	Zatajenie veci podľa § 236 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Ružomberok
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
obvinený XXXXX vyhlásil, že spáchal skutok pre ktorý je stíhaný, poškodenému XXXXX sa ospravedlnil, poškodený nepožadoval žiadnu náhradu škody. Obvinený zložil na účet Okresnej prokuratúry v Ružomberku peňažnú sumu na všeobecne prospešné účely  vo výške 50,- Eur,  pričom  adresátom  sumy 25,- Eur   je  Občianske združenie Za potôčky,  so  sídlom Ul.  Na Majeri  543/1, Liptovské Sliače,  IČO: 37976133,   číslo  účtu SK58 0900 0000 0003 3322 9073, SLSP XXXXX , kde z uvedenej sumy patrí štátu na peňažnú pomoc  obetiam  trestnej  činnosti  50%  podľa osobitného zákona.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-15/OO-RK-2015.
v presne nezistenom čase, vo večerných hodinách začiatkom mesiaca december 2014 v Ružomberku - Bielom Potoku, v bare Trio, našiel textilnú brašňu s notebookom zn. HP, tabletom zn. Prestigio, mobilným telefónom zn. LG L 70 Black v celkovej hodnote 585,- Eur, ktoré si prisvojil, čím XXXXX, nar. XXXXX, trvale bytom XXXXX, Pod Hlinisko7306/54, spôsobil škodu vo výške 585,- Eur. 

Odôvodnenie: 
    	 Uznesením povereného príslušníka, OO PZ XXXXX sp. zn. ORP-15/OO-RK-2015 zo 17.04.2015 bolo podľa § 206 ods. 1 Tr. por. vznesené obvinenie XXXXX pre prečin zatajenia veci podľa § 236 ods. 1 Trestného zákona, na tom skutkovom základe tak, ako je to uvedené vo výrokovej časti tohto uznesenia.  
     	
             Spáchanie skutku bolo obvinenému okrem jeho priznania preukázané aj výpoveďami svedkov XXXXX a XXXXX a ďalšími listinnými dôkazmi.
            
             Preskúmaním príslušného spisového materiálu som zistil, že v predmetnej veci  sa  koná  o prečine, na  ktorý zákon ustanovuje trest odňatia slobody,  ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.
           
            Obv. XXXXX a poškodený uzavreli dňa 11.05.2015 pred probačným a mediačným úradníkom na Okresnom súde v Ružomberku dohodu o zmieri, v rámci ktorej poškodený od obvineného nepožadoval náhradu škody, nakoľko veci mu boli vrátené, obvinený sa poškodenému ospravedlnil. 
 
             Obv. XXXXX slobodne, vážne, zrozumiteľne a určito vyhlásil, že spáchal skutok, za ktorý je stíhaný.	
            
             Obv. XXXXX zložil na účet Okresnej prokuratúry v Ružomberku peňažnú sumu vo výške 50,- Eur, pričom adresátom sumy 25,- Eur je Občianske združenie Za potôčky,  so  sídlom Ul.  Na Majeri  543/1, Liptovské Sliače,  IČO: 37976133,   číslo  účtu SK58 0900 0000 0003 3322 9073, SLSP XXXXX, kde z uvedenej sumy 50,- Eur patrí štátu na peňažnú pomoc obetiam trestnej činnosti 50% podľa osobitného zákona.

Poškodený spolu s obvineným pri uzatváraní zmieru uviedli, že súhlasia s výškou sumy určenej na všeobecne prospešné účely, ktorú obvinený zložil na účet Okresnej prokuratúry XXXXX. 
        
Táto suma je primeraná závažnosti spáchaného trestného činu.
    
 Obvinený a poškodený s týmto spôsobom vybavenia veci v prípravnom konaní vyslovili súhlas. 
    	
 Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 
	 
  Preto som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu nie je prípustná sťažnosť.

JUDr. Juraj Stankoviansky
prokurátor